[Resep] Droëwors | Maroela Media
Droëwors. Foto: Lekker en Vinnig.
ŉ Heerlike resep om jou eie droëwors te maak!
9 kg beesvleis
1,5 kg sagte vet (soos skaapstert)
110 ml sout
100 ml geskroeide koljander, fyngemaal
10 ml fyn kruienaeltjies, tiemie of salie
25 ml witpeper
250 ml druiwe-asyn
worsderms, die gewone boerewors-soort of die dunner soort
Sny die vleis en vet in blokkies en strooi al die geurmiddels oor. Voeg ook die druiwe-asyn by die vleismengsel.
Maal die vleismengsel en laat staan vir ŉ halfuur sodat die sout kan oplos.
Meng alles liggies deur en stop die wors met ŉ worsstopper.
Hang die wors op ŉ koel, droë plek om droog te word. Indien gewone boereworsderms gebruik word, moet die wors die eerste paar dae gereeld platgedruk word om te voorkom dat ŉ lugholte in die middel vorm namate die vleis droog word.
Bewaar die wors in die yskas of vrieskas wanneer dit heeltemal droog is.
Resep oorspronklik gepubliseer in Boerekos deur Cecile Kemp.
Die resep klink baie lekker, net die foto is nie apteitwekkend nie, lyk soos n hand uit n riller fliek.